 Ciidanku waxa ay bilaabeen sidii ay u fulin lahaayeen qorshayaal iskugu jira dhinacyo kala duwan qaarkood waxa ay u muuqdeen in ay fulinayaan in ay ku socdaan qorshaha kacdoonka oo ay u muuqatey isbadal in dalku galay, dhinac kale waxa ay maleegeen shirqoolo khatar ah oo dalka galin karaayey dagaal sokeeye waxaana ka mid ahaa dhacdadii ay ka sameeyeen goobta lagu magacaabo Masbeero oo ah xarunta idaacadaha iyo telefishinada Masar waxaanay ku dileen dad aad u tiro badan oo Masiixiin u badan ama Kiristaan, waxaa kale oo ay waxba ka qaban waayeen in ay kala ilaaliyaan taageerayaashii isku laayeen garoonka kubada cagta ee magaalada Ismaaciiliya halkaas oo ay ku dhinteen in ka badan todobaatan qof aakhirkiina waxaa baadhitaan lag ogaaday in ciidanku qayb weyn ku lahaayeen dilkaas. 